
 "మనవాళ్ళు ఉత్త వెధవాయలోయ్" అనే దాన్లోనే మన "తెగులుతనం" కనబడుతుంది. "మనవాళ్ళు ఉత్త వెధవాయలోయ్" అంటాం గానీ "మనం ఉత్త వెధవలం" అనుకోం. "ఎందుకో తెలుసాండీ?"
 సీరియస్ గా అతనివేపు చూసింది విజయకుమారి.
 "ఎందుకంటే, ప్రతి తెలుగువాడూ తానొక మహామేధావిననీ, యుగపురుషుడిని అనుకుంటాడు. అంతటితో వూరుకోకుండా తక్కిన తెలుగువాళ్ళందరూ ఉత్త వెధవాయలని అనుకుంటాడు. ఈ సూత్రం ప్రకారం తను కూడా తక్కిన తెలుగువాళ్ళ దృష్టిలో ఒక వెధవాయే అవుతున్నాడని ఏమాత్రం గ్రహించడు. మీ పరోక్షంలో మేం నలుగురం కూర్చుని "మనవాళ్ళు ఉత్త వెధవాయలోయ్" అని అనుకున్నామనుకోండి. "విజయకుమారి గారు తప్ప" అని. 
 "మీకు మినహాయింపు యివ్వం కదా! అందుకని అప్పుడు మీరు కూడా ఆటోమాటిక్ గా వెధవల్లోనే లెక్క అర్థమయిందాండీ?"
 "నేను విధవను కాను. నా మొగుడు బతికే వున్నాడు" అంది విజయకుమారి అతనికి తెలివిగా అంటిస్తున్నాననుకుని.
 "అది ఆయన ఖర్మ" అన్నారెవరో తగ్గు స్వరంతో.
 విజయకుమారి మొహం కందిపోయింది.
 ప్రెస్ మీట్ అనుకోకుండా సైడ్ ట్రాక్ అయిపోయి హాట్ హాట్ గా మారిపోవడం గమనించాడు యింకో విలేఖరి.
 వాతావరణాన్ని చల్లబరచడానికి యింకో ప్రశ్న అడిగాడు.
 "ఈ ప్రెస్ మీట్ లో మీరు ప్రత్యేకంగా చెప్పేదేమన్నా వుందా?"
 హఠాత్తుగా చిరునవ్వు నవ్వింది విజయకుమారి!
 "ఆఁ! ఒక్క విషయం స్పష్టం చెయ్యదలచుకున్నాను. నాకు ముఖ్యమంత్రి పదవి మీద వ్యామోహం వుందని అనుకుంటున్నారు జనం. నాకు పదవులు ముఖ్యంకాదు. ప్రజాసేవే ముఖ్యం. ముఖ్యమంత్రి పదవి మీద నాకు ఏమాత్రం వ్యామోహం లేదు" అంది విజయకుమారి.
 "అమ్మ! కొత్త యుద్ధం మొదలవుతోందిరా!" అన్నాడు ఒక విలేఖరి. వాళ్ళకిలాంటి పల్చటి తెల్ల అద్దాల వెనక వుండే నల్లటి అర్థాలు బాగా తెలిసినవే!
 "ఫలానా పదవి మీద నాకు వ్యామోహం లేదు అని ఎవరన్నా ఒక రాజకీయవేత్త శెలవిస్తే తను ఆ పదవి కోసం పడి చస్తున్నాననే అర్థం."
 విజయకుమారి నానా గడ్డీ కరిచి హోం మినిస్టరయ్యింది.
 హోం మినిస్టర్ అయ్యీ అవ్వగానే యింక ముఖ్యమంత్రి పదవి మీద ఆశ!
 అంటే....
 రాజకీయాల్లో ఇవాళ నుంచి కొత్త గ్రూపులు!
 సరికొత్త అసమ్మతి వర్గం!
 విలేఖర్లకి కొత్త "స్టోరీ!"
 ఆ విలేఖర్ల సమావేశంలోనే తెలిసింది విజయకుమారికి -
 తనకి తెలియకుండానే, తనని సంప్రదించకుండానే, తనకి సహాయమంత్రిగా సదాశివబ్రహ్మంగారి పెద్ద కూతురు అంకితని నియమించారని!
 ఆమెకి సంబంధించినంత వరకు పిడుగులాంటి వార్తే అది.
 అదిగో! ఆ పాయింటు మీద ధ్వజం ఎత్తి, కొత్త అసమ్మతి వర్గానికి ఊపిరి పోసింది విజయకుమారి.
 అసలు కారణం వేరే ఉందని అందరికీ తెలుసు.
   * * * *
 ఈ తమాషాలన్నీ ట్రయినింగ్ లో ఉన్న రాజాకి ఎప్పటికప్పుడు తెలుస్తూనే వున్నాయి.
 వాళ్ళకి సంబంధించిన శాఖా మంత్రినే కాబట్టి సమాచారం చాలా సులభంగా వచ్చేస్తూ ఉండేది.
 ఆ ట్రయినింగ్ అంతా ఆటలో అరటిపండు లాగా ఉంది రాజాకి.
 అతను అక్కడ నేర్చుకున్నది దాదాపు ఏమీ లేదనే చెప్పాలి. పైగా అతనే కొన్ని కొన్ని రకాల కొత్త టెక్నిక్స్ అక్కడి ఇన్ స్ట్రక్టర్స్ కి నేర్పించాడు.
 వాళ్ళకి ఒక రోజున ఒక తమాషా ఫీట్ ని చేసి చూపించాడు రాజా.
 పోలీస్ మాన్యుయల్ ని వెనక నుంచి ముందుకు అప్పగించేశాడు.
 అదిరిపోయారు అందరూ.
 ఆడుతూ పాడుతూ గడిచిపోయింది ట్రయినింగ్ పీరియడ్ అంతా!
 ట్రయినింగ్ పూర్తి అయిపోయాక, తిరిగి వస్తున్నప్పుడు రాజాకి బాచ్ మేట్ అయిన వాసు అన్నాడు - ఒక్కరోజు వాళ్ళ వూరికి వెళ్ళి ఆ తర్వాత డ్యూటీకి రిపోర్ట్ చేద్దామని.
 సరేనన్నాడు రాజా.
 ఇద్దరూ కలిసి వాసు వాళ్ళ వూరికి వెళ్ళారు.
 వాళ్ళ ఇంట్లో వాసుని ఎట్లా ట్రీట్ చేశారు?
 మామూలు మనిషిలా కాదు.
 దేవలోకంలో నుంచి దిగివచ్చిన వాడిని చూసినట్లే చూశారు.
 ఇంటిల్లిపాదీ అతని అడుగులకి మడుగులొత్తారు.
 అతను మాట్లాడిన ప్రతి మాటా చెవులప్పగించి విన్నారు.
 అతను వేసిన ప్రతి జోకుకీ నవ్వారు.
 అక్కడ ఉండడం ఒక్కరోజే అని వాసు అన్నాడు గానీ రెండు రోజులు ఉండక తప్పలేదు వాళ్ళకి.
 ఆ రెండ్రోజుల్లో పొద్దునా, మధ్యాహ్నం, రాత్రి కూడా వాసుకి ఇష్టమయిన వంటకాలన్నీ యిష్టంగా వండి పెట్టారు.

 "manavallu utta vedhavayaloy" ane daanlone mana "tegulutanam" kanabadutundi. "manavallu utta vedhavayaloy" antam gaanee "manam utta vedhavalam" anukom. "enduko telusandi?"
 seerius gaa atanivepu chusindi vijayakumari.
 "endukante, prati teluguvaaduu taanoka mahamedhavinani, yugapurushudini anukuntaadu. antatitho voorukokunda takkina teluguvaallandaruu utta vedhavaayalani anukuntaadu. ee suutram prakaaram tanu kuudaa takkina teluguvalla drushtilo oka vedhavaaye avutunnadani ematram grahinchadu. mee parokshamlo mem naluguram kuurchuni "manavallu utta vedhavayaloy" ani anukunnamanukondi. "vijayakumari gaaru tappa" ani. 
 "meeku minahaayimpu yivvam kada! andukani appudu meeru kuudaa automatic gaa vedhavallone lekka ardhamayindaandii?"
 "nenu vidhavanu kaanu. naa mogudu batike vunnadu" andi vijayakumari ataniki telivigaa antistunnaananukuni.
 "adhi aayana kharma" annarevaro taggu swaramtho.
 vijayakumari moham kandipoyindi.
 press meat anukokunda said track aipoi hat hat gaa maripovadam gamaninchaadu yinko vilekhari.
 vaataavaranaanni challabarachadaaniki yinko prasna adigaadu.
 "ee press meat loo meeru pratyekamgaa cheppedemanna vunda?"
 hataattugaa chirunavvu navvindi vijayakumari!
 "aa! okka vishayam spashtam cheyyadalachukunnaanu. naaku mukhyamantri padavi meeda vyaamoham vundani anukuntunnaru janam. naaku padavulu mukhyamkaadu. prajaseve mukhyam. mukhyamantri padavi meeda naaku ematram vyaamoham ledu" andi vijayakumari.
 "amma! kotta yuddham modalavutondira!" annadu oka vilekhari. vallakilanti palchati tella addaala venaka vunde nallati arthaalu baga telisinave!
 "falana padavi meeda naaku vyaamoham ledu ani evaranna oka raajakeeyavetta selaviste tanu aa padavi kosam padi chastunnanane artham."
 vijayakumari nana gaddi karichi homem ministarayyindi.
 homem minister ayyee avvagaane yinka mukhyamantri padavi meeda aasha!
 ante....
 rajakeeyaallo ivaala nunchi kotta groopulu!
 sarikotta asammati vargam!
 vilekharlaki kotta "story!"
 aa vilekharla samavesamlone telisindi vijayakumaariki -
 tanaki teliyakundaane, tanani sampradinchakundaane, tanaki sahaayamantrigaa sadaasivabrahmamgaari pedda koothuru ankitani niyaminchaarani!
 aameki sambandhinchinanta varaku pidugulanti vaarte adhi.
 adigo! aa paayintu meeda dhwajam etti, kotta asammati vargaaniki oopiri posindi vijayakumari.
 asalu kaaranam vere undani andarikee telusu.
   * * * *
 ee tamaashaalannii trioning loo unna rajaki eppatikappudu telustune vunnayi.
 vaallaki sambandhinchina saakhaa mantrine kabatti samacharam chala sulabhamgaa vachestuu undedi.
 aa trioning antaa aatalo aratipandu laga undi rajaki.
 atanu akkada neerchukunnadi daadaapu emi ledane cheppali. paiga athane konni konni rakala kotta technics akkadi in structors ki nerpinchaadu.
 vaallaki oka rojuna oka tamasha feat ni chesi chuupimchaadu raja.
 polies manyul ni venaka nunchi munduku appaginchesaadu.
 adiripoyaaru andaruu.
 aadutuu paadutuu gadichipoyindi trioning peeriyad antaa!
 trioning puurti aipoyaka, tirigi vastunnappudu rajaki bach mate ayina vaasu annadu - okkaroju vaalla vooriki velli aa tarvaata duteaki report cheddamani.
 sarenannadu raja.
 iddaruu kalisi vaasu vaalla vooriki vellaaru.
 vaalla intlo vaasuni etla treate chesaru?
 maamuulu manishila kaadu.
 devalokamlo nunchi digivacchina vaadini chusinatle chusaru.
 intillipaadii athani adugulaki madugulottaaru.
 atanu matladina prati mata chevulappaginchi vinnaru.
 atanu vesina prati jokuki navvaaru.
 akkada undadam okkaroje ani vaasu annadu gaanee rendu rojulu undaka tappaledu vaallaki.
 aa rendrojullo poddunaa, madhyaahnam, raatri kuudaa vasuki ishtamayina vantakaalannii yishtamgaa vandi pettaaru.